สวัดดีค่ะ ดิฉันคลอดบุตรได้ 6 เดือน ปจด มาวันที่ 18 พย. เลยซื้อยาคุมชนิดให้นมบุตรมากิน กินหมดแพงจนเริ่มแผงใหม่แล้ว ปจด ยังไม่มาเลยค่ะ วันที่ 18 ธ.ค. เลยซื้อที่ตรวจครรภ์มาตรวจ ขึ้น 1 ขีด แต่ตอนนี้ยังไม่ได้ตรวจซ้ำ ไม่ทราบว่าผิดปกติหรือป่าวคะ
สวัสดีค่ะ หากได้เริ่มทานยาคุมกำเนิดภายใน 1-5 วัน นับจากวันแรกที่มีประจำเดือนมา ยาคุมกำเนิดก็จะออกฤทธิ์ในการป้องกันการตั้งครรภ์ได้ทันที โดยจะช่วยป้องกันการตั้งครรภ์ได้มากกว่า 99%ทั้งนี้ ยาคุมกำเนิดชนิดที่ให้นมบุตรนั้น จะเป็นยาคุมกำเนิดชนิดฮอร์โมนเดี่ยว คล้ายกับยาฉีดคุมกำเนิดชนิดที่ฉีดทุก 3 เดือน ซึ่งผลข้างเคียงนั้น มักทำให้มีเลือดออกกะปริดกะปรอย หรืออาจทำให้ประจำเดือนขาดหายไปได้ ดังนั้น เมื่อทานยาคุมจนหมดแผงแล้ว การที่ประจำเดือนยังไม่มา ก็น่าจะเกิดจากผลของยาคุมค่ะ นอกจากนี้ หากได้ตรวจหาการตั้งครรภ์แล้ว พบขึ้นเพียง 1 ขีด ก็แสดงว่าไม่ได้มีการตั้งครรภ์เกิดขึ้นค่ะ ดังนั้น สามารถที่ทานยาคุมกำเนิดต่อไปได้ค่ะ